**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Από σήμερα (11/7) οι αιτήσεις για 3.737 νέες προσλήψεις στους δήμους**

Εκδόθηκε από τον ΟΑΕΔ η προκήρυξη για τις νέες προσλήψεις κοινωφελούς εργασίας σε 17 Δήμους - θύλακες υψηλής μακροχρόνιας ανεργίας, για την πρώτη φάση του προγράμματος οκτάμηνης εργασίας στους ΟΤΑ της χώρας. Οι αιτήσεις ξεκινούν σήμερα Δευτέρα 11/7 και τελειώνουν στις 20/7.

Οι ενδιαφερόμενοι άνεργοι, εγγεγραμμένοι στα μητρώα του ΟΑΕΔ, μπορούν να υποβάλουν αίτηση αποκλειστικά με ηλεκτρονικό τρόπο στην ιστοσελίδα του ΟΑΕΔ ([www.oaed.gr](http://www.oaed.gr) ) και ως πιστοποιημένοι χρήστες των ηλεκτρονικών υπηρεσιών της διαδικτυακής πύλης του Ο.Α.Ε.Δ., με τη χρήση των κωδικών πρόσβασης (Ονομασία Χρήστη και Συνθηματικό).

Οι ενδιαφερόμενοι μπορούν να υποβάλλουν αίτηση σε έναν και μόνο Δήμο και για μία και μόνο ειδικότητα.

Κριτήρια μοριοδότησης

* Χρονικό διάστημα συνεχόμενης εγγεγραμμένης ανεργίας ωφελουμένου, με ανώτατο όριο τους 60 μήνες
* Χρονικό διάστημα συνεχόμενης εγγεγραμμένης ανεργίας του/της συζύγου των ανέργων, με ανώτατο όριο τους 60 μήνες
* Αναπηρία (του υποψηφίου ωφελούμενου) με ποσοστό 50% και άνω
* Ετήσιο εισόδημα, ατομικό ή οικογενειακό
* Ηλικία
* Αριθμός ανήλικων τέκνων
* Αριθμός εξαρτώμενων τέκνων ΑμεΑ (ανήλικων ή / και ενήλικων) με ποσοστό αναπηρίας 67% και άνω.
* Εντοπιότητα

Οι 17 Δήμοι της Α’ φάσης της νέας γενιάς προγραμμάτων κοινωφελούς εργασίας είναι οι:

Αγ. Αναργύρων - Καματερού, Αγρίνιου, Αμπελοκήπων- Μενεμένης, Άργους-Μυκηνών, Αρταίων, Ασπροπύργου, Θερμαϊκού, Καλαμαριάς, Κερατσινίου-Δραπετσώνας, Κορδελιού-Εύοσμου, Κορινθίων, Παιονίας, Παύλου Μελά, Περάματος, Σαλαμίνος, Σιντικής και Φυλής.

**Πληροφορίες**

<http://www.oaed.gr/-/programma-koinophelous-charaktera-se-17-demous-epiblepontes-phoreis-thylakes-ypseles-anergias-symperilambanomenes-tes-katartises-ton-symmetechonton-gi>